L'Alcalde destaca que Paterna és una de les ciutats europees amb major número de startups per càpita
17/12/2019

# L'Alcalde destaca que Paterna és una de les ciutats europees amb major número de startups per càpita

[![L'Alcalde destaca que Paterna és una de les ciutats europees amb major número de startups per càpita](/images/noticias/2019/12/compra-innovacion-gr.jpg)](/images/noticias/2019/12/compra-innovacion-gr.jpg)

17.12.2019

Juan Antonio Sagredo ha realitzat aquestes declaracions en la jornada organitzada per l'Ajuntament per a donar a conéixer la Compra Pública d'Innovació entre les pimes de Paterna

Paterna és una de les ciutats europees amb major número de startups per càpita, amb prop d'un centenar d'aquestes repartida en les seues cinc àrees industrials i concentrades en la seua majoria en el Parc Cientific i el Parc Tecnològic.  
  
Així ho ha recordat hui l'Alcalde de la ciutat, Juan Antonio Sagredo, en la jornada divulgativa organitzada per l'Ajuntament sobre el funcionament dels procediments de Compra Pública d'Innovació dirigida a les empreses de la localitat, on també ha destacat que “mentre el país europeu amb més startups per càpita, Islàndia, té 38 per cada 100.000 habitants, Paterna té quasi un centenar amb una població de 72.000 habitants mentre que Espanya se situa en 8 startups per cada 100.000 habitants”.  
  
“Hem de creure en la innovació i adaptar-nos des de l'Administració Pública per a generar oportunitats que ens permeten innovar”, ha afirmat el primer edil durant l'obertura de la jornada.  
  
Amb aqueixa fi, l'Ajuntament ha posat en marxa una estratègia local de modernització que està exigint la contractació pública d'una gran quantitat de productes i serveis amb un marcat component innovador,” ha explicat Sagredo, que també presideix l'associació Paterna Ciutat d'Empreses.  
  
Durant la seua intervenció, l'Alcalde també ha ressaltat la importància d'aquesta jornada i ha assegurat que “a Paterna continuarem innovant i apostant per la col·laboració públic-privada per a estar a l'avantguarda de les noves tecnologies i de la indústria 4.0“.  
  
La jornada, celebrada aquest matí en la Sala d'actes de l'edifici Unió de Mútues, ha sigut inaugurada, a més de per l'Alcalde pel president de Tantum Consultors d'Innovació. La clausura ha estat a càrrec del regidor de Smart City i Atenció a la Ciutadania, Lucas Jodar, qui ha afirmat “la Compra Pública d'Innovació és l'eina amb la qual hem de realitzar els grans projectes emmarcats dins del Desenvolupament Urbà, Sostenible i Integrador que recull el Pla Actua i la pròpia Estratègia Local d'Innovació del consistori”.  
  
Amb un enfocament eminentment pràctic, el taller ha inclòs una xarrada sobre les oportunitats de creixement en l'empresa i per a potenciar la innovació en el territori des de la gestió pública, impartida per Regina García Mondría, de Tantum Consultors d'Innovació.  
  
A més, la cap del servei en el Sector Públic i Compra Pública de la AVI, Yolanda Cárcel, al costat del Director d'Estudis i Contractació d'Electrotècnia Morabal, Luis Castel, Catedràtic d'Enginyeria Agroforestal de la Universitat de Còrdova i Jesús A. Ribes, de Projecte Innolivar, han participat en una taula redona en la qual s'han explicat els instruments de suport a les empreses en els processos de CPI.